Source: http://www.sportclasic.ro/ro/LNBM-Clujenii-incheie-neinvinsi-turul-sezonului-regulat/
Timestamp: 2020-03-28 21:01:24+00:00

Document:
LNBM: Clujenii încheie neînvinși turul sezonului regulat - Sport Clasic
După ce ieri am consemnat prologul în sala Dinamo, astăzi s-au disputat partidele etapei a 7-a a Ligii Naționale de baschet masculin, ultima a turului sezonului regulat. În sala Regimentului de Gardă ”Mihai Viteazu” Steaua a cedat clar în fața liderului U-Banca Transilvania Cluj, elevii lui Mihai Silvășan terminând fără înfrângere această primă parte a campionatului. Gazdele au contat doar puțin, în prima parte a sfertului 2 când chiar au avut un avans de 4 puncte pe tabelă, 28:24 și 30:26, după care s-au pierdut într-un lanț de greșeli ce au dus la un procentaj catastrofal la aruncările de 3 puncte, 9% (2 din 21). Clujenii au avut în Kerron Johnson principalul marcator în această seară cu 19 puncte, urmat fiind de Darko Planinic și Donatas Tarolis, ambii cu câte 16 puncte, iar din tabăra gazdelor William Davis a înscris 13 puncte.
Meci pe muchie de cuțit în sala Transilvania între CSU Sibiu și SCM Timișoara, bănățenii revenind de la -15 în sfertul 2 și preluând conducerea în cuibul ”vulturilor” în ultimul sfert, pentru ca pe ultimele secunde să egaleze din două libere transformate cu sânge rece de Mirkovic pentru a trimite partida în prelungiri. Aici Chatman a ieșit la rampă și a marcat 10 din cele 12 puncte înscrise în toată partida și a înclinat balanța în favoarea sibienilor. Greul partidei l-au dus Isaiah Philmore cu 26 de puncte și 8 recuperări și Chris Cooper cu 20 de puncte și 7 recuperări, în timp ce pentru bănățeni Troy Franklin și Adam Mirkovic au înscris câte 21 de puncte.
În arena ”Antonio Alexe” CSM CSU Oradea a revenit în partea a doua a meciului după ce a fost condusă la pauza mare de SCMU Craiova cu 8 puncte și a obținut cea de-a 5-a victorie, performanță ce îi permite să încheie turul pe locul secund.
Iată programul și rezultatele complete ale rundei a 7-a:
Dinamo Știința București - BCMU FC Argeș Pitești 86:72 (26:18, 28:19, 19:15, 13:20)
Steaua București - U-Banca Transilvania Cluj 64:88 (16:21, 17:25, 14:23, 17:19)
BC CSU Sibiu - CS SCM Timișoara 100:96 (31:20, 21:28, 15:19, 17:17, 16:12)
CSM CSU Oradea - SCMU Craiova 70:61 (22:23, 12:19, 19:10, 17:9)
CSM VSKC Miercurea Ciuc - CSM 2007 Focșani 59:80 (7:24, 17:20, 20:17, 15:19)
ABC Athletic Constanța - CSM Sighetu Marmației 85:66 (22:13, 19:13, 25:18, 19:22)
CS Municipal Galați - CS Municipal Mediaș 72:85 (22:21, 13:16, 26:23, 11:25)
CS Municipal Târgu Jiu - CSO Voluntari 64:85 (22:19, 12:24, 13:25, 17:17)
1. U-Banca Transilvania Cluj 7 7 0 614:527 14
2. CSM CSU Oradea 7 5 2 591:539 12
3. BC CSU Sibiu 7 4 3 554:562 11
4. Dinamo Știința București 7 3 4 583:586 10
5. SCMU Craiova 7 3 4 519:542 10
6. Steaua București 7 3 4 582:599 10
7. CS SCM Timișoara 7 2 5 554:592 9
8. BCMU FC Argeș Pitești 7 1 6 526:576 8
1. CSO Voluntari 7 7 0 637:496 14
2. CS Municipal Mediaș 7 6 1 642:551 13
3. CS Municipal Galați 7 5 2 600:499 12
4. CSM 2007 Focșani 7 4 3 504:503 11
5. ABC Athletic Constanța 7 3 4 481:491 10
6. CSM VSKC Miercurea Ciuc 7 1 6 461:569 8
7. CS Municipal Târgu Jiu 7 1 6 475:565 8
8. CSM Sighetu Marmației 7 1 6 500:626 8

References: CSM 

CSM 

CSM 
 CSM 
 CSM 
 CSM 
 CSM 
 CSM 
 CSM